13/01/2022 | Administración LocalMunicipal
Frades
Ordenanza reguladora de axudas de bono-taxi no concello do Frades

ORDENANZA REGULADORA DE AXUDAS DE BONO-TAXI NO CONCELLO DO FRADES Exposición de motivos Tanto a Constitución española, artigo 49, como a Convención Internacional e diferentes normativas sobre os dereitos das persoas con diversidade funcional obriga e recomenda a posta en marcha de políticas de previsión, rehabilitación e integración destas persoas, garantíndolles o goce pleno e en condicións de igualdade de todos os dereitos humanos, liberdades fundamentais e oportunidades, para o que é imprescindible a promoción da autonomía persoal, da accesibilidade universal, do acceso ao emprego, da inclusión social na súa comunidade, a vida independente e a erradicación de toda forma de discriminación. Con esta ordenanza pretendese dende o concello dar un servizo máis para os nosos maiores, para que poidan ter unha maior calidade de vida e seguir no seu entorno mentres así o desexen. Ademais con este servizo os nosos maiores poderán ter a vantaxe de vivir no rural xunto coa proximidade dos servizos das cidades ou pobos mais grandes. Con esta axuda pretendemos enfrontarnos a un dos grandes retos aos que se están enfrontando os pequenos municipios rurais, a mobilidade dos seus cidadáns máis desfavorecidos, que sofren dificultades para o normal acceso a servizos básicos principalmente os sanitarios. – Axudar ás persoas en situación de especial necesidade previndo situacións de desprotección e mellorar a súa calidade de vida. – Facilitar o arraigamento poboacional e loitar contra o despoboamento das zonas rurais. – Solucionar problemas de mobilidade das persoas que viven soas nas zonas rurais para que teñan os mesmos dereitos que calquera outra, independentemente do seu lugar de residencia. – Favorecer que as persoas solicitantes poidan continuar vivindo na súa contorna, sempre que así o desexen. – Promocionar a saúde das persoas máis desfavorecidas facilitando a súa asistencia ás citas médicas, realización de probas… Artigo 1.–Fundamento. A presente ordenanza ten o seu fundamento nas competencias que o art.2 e o art.25.1 da Lei 7/85, do 2 de abril, Reguladora das Bases de Réxime Local. O artigo 25 da Lei 7/85, do 2 de abril, establece que os Concellos para a xestión dos seus intereses e no ámbito das súas competencias, poden promover toda clase de actividades que contribúan a satisfacer as necesidades e aspiracións da comunidade veciñal. O concello considera esta axuda esencial para que as persoas con mobilidade reducida, así como da necesidade de axuda co transporte, poidan desenvolver unha vida independente, e, en consecuencia, gozar dos mesmos dereitos que o resto da cidadanía. Artigo 2.–Obxecto. As presentes bases teñen por obxecto establecer as normas reguladoras para a concesión de axudas individuais en réxime de bono-taxi, destinadas a persoas físicas con discapacidade, dependencia e/ou idade avanzada, (sempre que poidan utilizar medios de transporte público non adaptado) cuxa capacidade económica lles dificulte a asistencia a citas médicas. A finalidade destas axudas é favorecer o desprazamento destas persoas mediante a utilización do servizo público do taxi. Este servizo atenderá aos usuarios de servizos de saúde que necesiten acudir a un centro médico con cita previa e que non requiran asistencia sanitaria durante o traslado. Esta axuda poderase utilizar para desprazarse a calquera centro sanitario do SERGAS dentro da provincia da Coruña para asistir a unha cita médica previamente programada. Só se poderán realizar traxectos mediante unha solicitude por parte do usuario no departamento de servizos sociais municipais e a súa posterior comunicación de concesión. A orixe da ruta para a prestación do servizo sempre será o domicilio no que o solicitante figure empadroado. Artigo 3.–Natureza da axuda. As axudas que se outorguen conforme a presente ordenanza teñen a natureza de axudas en especie conforme ao establecido na Disposición adicional quinta. Ayudas en especie da Lei 38/2003, do 17 de novembro, Xeral de Subvencións e na Disposición adicional terceira. Axudas en especie da Lei 9/2007, do 13 de xuño, de subvencións de Galicia. Artigo 4.–Beneficiarios. Poderán solicitar a prestación deste programa as persoas maiores de 65 anos e/ou con discapacidade/dependencia recoñecida, que poidan utilizar transporte público non adaptado, e que ademais reúnan os seguintes requisitos: – Estar empadroados no Concello de Frades e figurar residindo sos, con polo menos 6 meses de antelación á publicación desta convocatoria. – Ter máis de 65 anos ou ser maior de idade e ter unha discapacidade recoñecida igual ou superior ao 65%, unha pensión da seguridade social por IPT, IPA, grande invalidez ou un grao II ou III de dependencia segundo baremo utilizado na Lei 39/2006 do 14 de decembro de promoción da autonomía persoal e atención a persoas en situación de dependencia (sempre que poidan utilizar medios de transporte público non adaptado). No caso de que a persoa solicitante se encontre en activo, no ter recoñecido estebeneficio por convenio colectivo, contrato laboral o cualquier otro título acreditativo. Nin tampouco ter dereito a este servicio a través de ISFAS, MUFACE u outra entidade. – Non posuír vehículo propio ou no caso de telo estar imposibilitado para a condución. – Carecer de ingresos superiores ao 85% do IPREM anual na unidade familiar, considerando calquera tipo de ingreso: pensións procedentes de España ou do estranxeiro, rendas de capital mobiliario ou inmobiliario, rendas de traballo por conta propia ou allea… Non se consideraran no cálculo as prestacións procedentes do Sistema para a Autonomía e Atención á Dependencia (SAAD) que teñan como finalidade a adquisición dun servizo ou coidados na contorna, nin o complemento por fillo a cargo discapacitado. – Os beneficiarios deberán atoparse ao corrente das obrigas tributarias e coa Seguridade Social e co Concello de Frades. Artigo 5.–Procedemento de concesión. As solicitudes das axudas deben de ser cubertas de conformidade ao modelo normalizado (anexo I), dirixidas ao alcalde-presidente e presentaranse no Rexistro Xeral do Concello de Frades, a través da sede electrónica ou en calquera outro dos lugares habilitados ao efecto, de conformidade da Lei 39/2015, do 1 de outubro, de Procedemento Administrativo Común das Administracións Públicas. Estará aberta a convocatoria todo o ano. As solicitudes deberán ir acompañadas da seguinte documentación: – DNI. – Certificación actual de pensións, prestacións ou subsidios expedidos polos organismos correspondentes: SEPE, Seguridade Social, Xunta de Galicia… e calquera outro ingreso que perciba a persoa solicitante. – Certificados bancarios relativos a saldos das contas. – No caso de que non se poidan acreditar documentalmente os ingresos da persoa solicitante, realizarase unha declaración xurada sobre eles. – Certificado de discapacidade/dependencia si fose o caso. – Declaración xurada (si fose necesaria) (anexo II). – Calquera outra documentación requirida polos servizos sociais municipais. Unha vez presentada esta documentación, si presentase defectos ou resultase incompleta, requirirase para que a persoa interesada proceda á súa emenda no prazo máximo de 10 días hábiles téndose por desistida si non a presentase. Tras a valoración profesional o traballador social elaborará un informe segundo os criterios establecidos no que constará a proposta de concesión ou non da axuda. En caso de non recibir notificación algunha, entenderase desestimada a solicitude por silencio administrativo. Unha vez aprobada a axuda, o interesado en realizar un traxecto, comunicará cunha antelación mínima de dous días laborables, mediante o anexo III o destino do traxecto, a data de realización e a hora de chegada ao destino, ademais dun xustificante da cita médica programada. O usuario deberá estar presente no punto de recollida á hora establecida, en caso contrario, e de non existir unha causa xustificada, considerarase que o usuario non se presentou e aboará a totalidade dos gastos ocasionados. Si a persoa usuaria acumulase 4 ausencias, será privada do servizo durante un ano. O transporte poderá ser compartido, a condición de que os usuarios soliciten destinos e horarios similares. Soamente prestaranse servizos en días laborais de luns a venres, salvo excepción valorada polos servizos sociais. Trátase dunha convocatoria anual e en caso de ser aprobada o será ata o 31 de decembro do ano en curso, cun máximo de 5 desprazamentos anuais por persoa. Os casos especiais que con carácter excepcional necesiten unha resolución inmediata serán tramitados con carácter urxente sendo unicamente necesario para a concesión da axuda un informe do traballador social, no prazo de 24 horas, pendente da presentación da documentación necesaria con posterioridade á prestación do servizo e resolución pertinente. O Concello anualmente no seu orzamento, como requisito imprescindible, destinará a cantidade a conceder por axudas ó bono-taxi. A imputación do gasto realizarase con cargo a esa partida orzamentaria específica, que se creará no orzamento xeral do Concello, cuxa existencia vincularase a aplicación desta ordenanza na medida en que debe estar previsto no crédito de xeito adecuado e suficiente para a súa efectividade. Artigo 6.–Regulacion do uso do bono-taxi e xestión do servizo. Os bono-taxis son de uso persoal e intransferible. As persoas beneficiarias están obrigadas a cumprir as normas establecidas para este servizo. O uso fraudulento do mesmo dará lugar á retirada do servizo polo prazo dun ano. O taxista deberá solicitar ao beneficiario a súa identificación persoal mediante a presentación do DNI ou calquera outro documento que acredite a súa identidade. O número de solicitudes aprobadas anualmente estará limitado pola dispoñibilidade orzamentaria anual, sendo a orde de presentación o criterio para o acceso a estas axudas. O Concello subscribirá un convenio de colaboración cos titulares dos taxis deste municipio, para a xestión deste programa. O pago desta axuda realizarase de forma delegada directamente a estes profesionais. Os vehículos que presten este servizo deberán cumprir o establecido no regulamento de servizos de transporte público, en canto ás características dos vehículos e as autorizacións necesarias para prestar servizos discrecionais de taxi, segundo a lei 4/2013, do 30 de maio, de transporte público de persoas en vehículos de turismo de Galicia. A corporación local resérvase o dereito de adoptar as medidas que considere oportunas para comprobar o correcto uso deste servizo. As resolucións que se diten ao amparo desta orde porán fin á vía administrativa, podendo interpor recurso ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da resolución. Artigo 7.–Causas de revogacion e reintegro. Procederase á revogación da axuda e ao reintegro total do gasto ocasionado nos seguintes casos: – Obtención da axuda falseando ou ocultando as condicións requiridas. – Incumprimento total ou parcial da finalidade para a que foi concedida a subvención ou das obrigacións do beneficiario establecidas nestas bases. – Perda dalgunha das condicións que deron lugar á súa concesión ou falecemento da persoa beneficiaria e non ser comunicado no prazo establecido aos servizos sociais municipais. – Negativa ou obstrución ás actuacións de control e seguimento previstas nesta convocatoria por parte dos servizos sociais. – Calquera outra contemplada na Lei Xeral de Subvencións. A revogación da axuda suporá tamén o impedimento dunha nova solicitude por un período dun ano. Unha vez consumido totalmente o orzamento asignado para este servizo, poderá suspenderse de forma temporal ata recibir unha nova asignación orzamentaria. Artigo 8.–Obligacions das persoas usuarias. As persoas beneficiarias desta axuda están obrigadas a: – Utilizar o bono-taxi única e exclusivamente para a finalidade para a que foi concedido. – Comunicar ao departamento de servizos sociais calquera variación na súa situación que poida afectar á concesión da solicitude, nun prazo máximo de 10 días. – Seguir as indicacións do persoal do servizo de taxi. – Utilizar os cintos de seguridade conforme a normativa de seguridade. – Absterse de realizar calquera acción que supoña unha molestia para o condutor ou outra persoa viaxeira. – Atoparse nunhas condicións hixiénico-sanitarias que eviten calquera tipo de risco de contaxio ou de incomodidade, mesmo por cheiros, ao resto de viaxeiros ou ao persoal de condución. – Responder dos danos que unha incorrecta ou imprudente utilización do servizo poida producir. – Aceptar o criterio do persoal do servizo no caso de que se produzan discrepancias a bordo do vehículo relativas ao servizo. – Permitir e facilitar a labor do traballador social para verificar a súa situación sociofamiliar e económica. – Reintegrar as prestacións indebidamente percibidas – Facilitar o control e seguimento do cumprimento da axuda por parte dos servizos sociais O persoal de condución non permitirá a entrada ou, no seu caso, ordenará a saída do vehículo a toda persoa que incumpra as normas sinaladas. Isto suporá a suspensión do servizo e a obrigación por parte do usuario do aboamento do gasto ocasionado. Artigo 9.–Dereitos das persoas usuarias. Son dereitos das persoas usuarias do servizo os seguintes: – A ser transportados baixo a cobertura dos seguros obrigatorios que os vehículos de transporte público deben de ter. – Recibir un trato correcto por parte do persoal do servizo. Artigo 10.–Infraccións e sancións. Serán as establecidas nos artigos 52 e seguintes da Lei 38/2003, do 17 de novembro, Xeral de Subvencións. Artigo 11.–Réxime xurídico. A normativa que regula a concesión das axudas é a propia ordenanza. Para o non previsto na mesma terase presente o establecido na Lei 39/2015, do 1 de outubro, de procedemento administrativo común, na Lei 38/2003, do 17 de no-vembro, Xeral de Subvencións, e no Real Decreto 887/2006, do 21 de xullo, polo que se aproba o Regulamento Xeral de Subvencións, así como na Lei 9/2007, do 13 de xuño, de subvencións de Galicia. O réxime xurídico do reintegro das axudas será o establecido no titulo II da Lei 38/2003, do 17 de novembro, Xeral de Subvencións e na Lei 9/2007, do 13 de xuño, de Subvencións de Galicia. DISPOSICIÓN TRANSITORIA Terase dereito a percibir a correspondente axuda para os supostos que veñen recollidos nestas ordenanza reguladora que tivesen lugar a partir do día 1 de xaneiro do 2022. DISPOSICIÓN FINAL Esta ordenanza entrará en vigor unha vez se publique o seu texto de forma íntegra no Boletín Oficial da Provincia da Coruña transcorra o prazo de quince días hábiles previsto no artigo 65.2 da Lei 7/1985, do 2 de abril, por remisión do disposto no artigo 70.2 da mesma, permanecendo en vigor ata a súa modificación ou derrogación expresa.” Segundo. –Someter dita Ordenanza municipal a información pública e audiencia dos interesados, con publicación no Boletín Oficial da Provincia e taboleiro de anuncios do Concello, polo prazo de trinta días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Simultaneamente, publicar o texto da Ordenanza municipal no portal web do Concello co obxecto de dar audiencia aos cidadáns afectados e solicitar cantas achegas adicionais poidan facerse por outras persoas ou entidades. Terceiro. –Facultar ao Sr. alcalde-presidente para subscribir e asinar toda clase de documentos relacionados con este asunto». Frades, 5 de xaneiro de 2022. Maria Esclavitud Calvar Smeyers 5. DOCUMENTACIÓN QUE SE ACOMPAÑA. – DNI da persoa solicitante. – Certificado de ingresos. – Certificado de situación de desemprego se fora o caso. – Certificado no que se acredite a condición de persoa con discapacidade, dependencia ou pensionista sinalado (indicando as razóns médicas que motivaron a IPT, IPA…) se fora o caso. – Certificado de conta bancaria a nome da persoa solicitante. – Calquera outra documentación requirida polos Servizos Sociais municipais.6. COMPROMISOS. No caso de ser aprobada esta solicitude comprométome a: – Empregar o bono-taxi única e exclusivamente para a finalidade para a que fose concedido. – Seguir sempre as indicacións do persoal do servizo. – Empregar os cintos de seguridade conforme á normativa vixente de seguridade. – Absterse de realizar calquera acción que supoña unha molestia para o condutor ou outra persoa viaxeira. – Atoparse nunhas condicións hixiénico-sanitarias que eviten calquera risco de contaxio ou de incomodidade, incluso por olores, ó resto de viaxeiros ou ó persoal de condución. – Responder dos danos que unha incorrecta ou imprudente utilización do servizo poida producir no vehículo. – Aceptar o criterio do persoal do servizo en caso de que se produzan discrepancias a bordo do vehículo, relativas ó servizo. – Reintegrar as prestacións indebidamente percibidas. – Permitir e facilitar a labor do traballador social para verificar a súa situación sociofamiliar e económica, e facilitar o control e seguimento do cumprimento da axuda. – Comunicar ó departamento de servizos sociais calquera variación na súa situación que poida afectar á concesión da solicitude, nun prazo máximo de 10 días.7. DECLARACIÓNS RESPONSABLES. A persoa asinante, declara baixo a súa responsabilidade:  Estar ó corrente coas obrigas tributarias de carácter local, autonómico e estatal, así como coas obrigas coa Seguridade Social e a AEAT e AUTORIZA ó Concello de Frades para que poida consultar este datos para a tramitación desta solicitude. En caso de opoñerse a estas consultas deberá presentar a documentación correspondente.  AUTORIZA ó Concello de Frades para consultar os datos de empadroamento.  Non teño dereito a este servizo a través de ISFAS, MUFACE, etc  Carezo de vehículo ou estou imposibilitado para o seu uso.  Poido usar o transporte público non adaptado  A veracidade da documentación presentada e comprométese a que se despois de presentar esta declaración se produce algunha variación na súa situación persoal, económica ou de convivencia, deberá comunicalo a este Concello.  Acepto a supervisión da axuda por parte dos servizos municipais. FRADES, ………. de ……………………………. de 20 ……. ANEXO II DECLARACIÓN XURADA DE INGRESOS D./Dna. Con DNI/NIE/pasaporte n.º., con residencia en Frades (A Coruña) DECLARO BAIXO A MIÑA RESPONSABILIDADE: Que os ingresos que percibo son: E para que conste, asino a presente declaración en Frades a. de. de 20. SR. ALCALDE-PRESIDENTE DO CONCELLO DE FRADES ANEXO III COMUNICACIÓN BONO-TAXI